Zimbabve va Zambiya shaxmat bo‘yicha 2021 yilda Jahon kubogi hamda 2022 yilda shaxmat olimpiadasini o‘tkazish uchun qo‘shma ariza topshiradi. Bu haqda Xalqaro shaxmat federatsiyasi rahbari Kirsan Ilyumjinov ma’lum qildi, deb xabar bermoqda «R-Sport». «Zambiya va Zimbabve vakillari men bilan uchrashuvda yaqin vaqt ichida qo‘shma taklif bilan chiqishlari haqida aytib o‘tishdi. Ular FIDE’ga Jahon kubogi va Butunjahon shaxmat olimpiadasini o‘tkazish huquqi uchun ariza topshirishadi. Agarda delegatlar ovoz beradigan bo‘lishsa, Afrika qit’asidan bo‘lgan mamlakatlar bu musobaqalarni o‘zlarida qabul qilishadi», - dedi Ilyumjinov. Joriy yilda esa Jahon kubogi Gruziya poytaxti Tbilisida 2-27 sentabr kunlari bo‘lib o‘tadi. Avvalroq Kirsan Ilyumjinov Kasparovning shaxmatga qaytishiga munosabat bildirgandi.